Yleisurheilun Euroopan joukkuemestaruuskilpailut 2023

Yleisurheilun Euroopan joukkuemestaruuskilpailut 2023 järjestettiin Stadion Śląskilla Chorzówissa Puolassa 20.–25. kesäkuuta 2023. Kilpailu koostui kolmesta divisioonasta aiemman neljän liigan sijasta vuoden 2021 mestaruuskilpailujen tulosten perusteella. Ensimmäinen divisioona kilpaili iltasessioissa 23.–25. kesäkuuta, kolmas divisioona aamusessioissa ja toinen divisioona iltasessioissa 20.–22. kesäkuuta.

Alun perin tapahtuma suunniteltiin pidettäväksi Madridissa, mutta Euroopan yleisurheiluliiton ja Euroopan olympiakomitea päästyä yhteisymmärrykseen tapahtuma lisättiin vuoden 2023 Euroopan kisojen ohjelmaan yleisurheiluosuudeksi ja siirrettiin Puolaan. Madridin vuoro tulee kahden vuoden kuluttua näistä kisoista kesällä 2025.

Vuoden 2023 kisoissa lajeja oli vähemmän kuin edellisissä kisoissa eli 37 lajia, kun aiemmin oli 40. Muutos selittyi sillä, että miesten ja naisten 3 000 metrin juoksu jätettiin pois sekä miesten ja naisten 4 × 400 metrin viestit yhdistettiin 4 × 400 metrin sekaviestiksi.

Kolmipäiväisissä kisoissa suomalaiset saavutivat kaksi mitalisijaa Wilma Murron voitettua seiväshypyn ja Silja Kososen sijoituttua toiseksi moukarinheitossa. Neljänsiä sijoja toivat lisäksi Eveliina Määttänen 800 metrillä, aiturit Reetta Hurske ja Viivi Lehikoinen sekä keihäänheittäjä Anni-Linnea Alanen. Miehissä parhaimpaan sijoitukseen pystyi moukarinheittäjä Aaron Kangas. Viestit suomalaisilla sujuivat todella heikosti, sillä niin miesten kuin naisten pikaviestijoukkueet joutuivat keskeyttämään vaihtorikon seurauksena, ja 4 × 400 metrin sekaviestissä Suomen ankkuri Mette Baas kaatui vimeisessä vaihdossa.

Ensimmäinen divisioona

Miehet
NR=kansallinen ennätys, EL=Euroopan kauden kärkitulos, ER=Euroopan ennätys, CR=kisaennätys, AR=stadionennätys, WL=maailman kauden kärkitulos, WR=maailmanennätys

Naiset

Sekaviesti

Lopputulokset

Lähteet

2023
Vuoden 2023 yleisurheilu
Chorzów
Puolan yleisurheilu